Beartas Fáilteachais agus Féiríní

|  |  |
| --- | --- |
| Uimhir leagain | 1 |
| Beartas arna dhréachtú ag | An Rannóg Airgeadas |
| Arna fhaomhadh ag an bhFoireann Feidhmiúcháin ar | An 11 Eanáir 2021 |
| Dáta ar cuireadh i ngníomh é | An 11 Eanáir 2021 |
| Le hathbhreithniú arís | An 11 Eanáir 2022 |

# Cuspóir

Tá tairbhí suntasacha do Bhord Oideachais agus Oiliúna Átha Cliath agus Dhún Laoghaire (BOOÁCDL) Bord Oideachais agus Oiliúna ag baint le soláthar fáilteachais agus is cuí agus riachtanach é i gcúinsí áirithe. Bíonn BOOÁCDL ag dréim, de réir an dea-chleachtais, leis na costais riachtanacha seo a bhainistiú go hoscailte trédhearcach chun luach ar airgead agus cosaint cistí poiblí a chinntiú. Is é cuspóir an bheartais seo dá bhrí sin ná:

* Leanúnachas agus trédhearcacht a chinntiú maidir le caiteachas ar Fháilteachas.
* Oiriúnacht a chinntiú ó thaobh soláthar fáilteachais de.
* An t-éilitheoir agus an t-údaraitheoir a threorú trí sholáthar prionsabal ginearálta agus cód iompair níos mionsonraithe, agus iad a chosaint ar an gcaoi sin.

# Scóip

Baineann an beartas agus na nósanna imeachta um Fháilteachas agus Fhéiríní le gach duine, lena n-áirítear fostaithe, mic léinn, conraitheoirí agus cuairteoirí, a mbíonn fáilteachas á sholáthar acu thar ceann an BOO, in Éirinn nó thar lear, agus a bhíonn ag lorg aisíocaíocht ó BOOÁCDL, beag beann ar an bhfoinse mhaoinithe (bunmhaoiniú, féinmhaoiniú srl.).

Áirítear leis freisin treoirlínte maidir le féiríní/comharthaí buíochais.

Ní áirítear leis tinreamh Ball agus/nó Oifigeach ag ócáidí a bhaineann le cúrsaí oiliúna nó comhdhálacha. An caiteachas atá i gceist ag ócáidí dá leithéid, tá sé faoi réir cheadú Ghnáthrátaí Taistil agus Cothaithe an Bhoird/na Roinne Oideachais agus Scileanna i mbeartas Taistil ar leith.

Déileáiltear le fáil féiríní i gCód Eitice an BOO

# Sainmhínithe

Chun críche an bheartais seo, tagraíonn Fáilteachas do **bhéilí, deochanna, sólaistí agus siamsaíocht d’aon chineál a chuirtear ar fáil ó chistí poiblí agus a bhíonn á reáchtáil ag Bord Oideachais agus Oiliúna Átha Cliath agus Dhún Laoghaire (BOOÁCDL) BOO. Ní mheastar** na míreanna seo a leanas a bheith cuimsithe sa sainmhíniú ar Fháilteachas:

* Béilí agus/nó sólaistí a sholáthraítear mar dhlúthchuid de chruinniú foirmiúil Boird, coiste nó foirne, nó d’imeacht oiliúna
* Sólaistí a sholáthraítear mar chúirtéis shóisialta do
* chomhaltaí Boird roimh nó tar éis cruinniú BOO
* Baill de bhoird agallaimh/roghnúcháin i rith a lae oibre
* Rannpháirtithe agus aíonna ag searmanais ghradaim/bronnta duaiseanna
* Cuairteoirí oifigiúla chuig oifigí/scoileanna/ionaid BOO.

# Freagrachtaí Éilitheoirí agus Údaraitheoirí

## FREAGRACHT ÉILITHEOIRÍ

Tá gach ionadaí BOO freagrach as é nó í féin a iompar ar bhealach cuí nuair a bhíonn siamsaíocht á cur ar fáil aige nó aici thar ceann BOOÁCDL. Is gá d’fhostaithe, mic léinn agus cuairteoirí a chinntiú i gcónaí nach bhfágfaidh a ngíomhartha an BOO gan chosaint ar cheistiú nó cáineadh féideartha. Ní cheart go ndéanfaí caiteachas iomarcach ar Fháilteachas agus Fhéiríní, agus ní mór go seasfadh an caiteachas sin dianscrúdú an phobail.

## FREAGRACHT ÚDARAITHEOIRÍ

Tá an Príomhfheidhmeannach agus an Fhoireann Bainistíochta Sinsearaí freagrach as a chinntiú go gcomhlíontar an beartas Fáilteachais agus Féiríní, as na héilimh ar chostais fáilteachais uile óna réimse féin a údarú, agus as a bheith sásta go bhfuil an caiteachas Fáilteachais agus Féiríní riachtanach. Is gá go mbeadh gach admháil ábhartha ceangailte leis an éileamh ar chostais.

Maidir leis an bhfáilteachas a soláthraíodh, is tábhachtach go mbeadh an t-údaraitheoir sásta gur chuí agus réasúnta an leibhéal fáilteachais agus nach raibh sé iomarcach, agus ní mór go mbeadh sé in ann amhlaidh a léiriú do dhaoine eile freisin. Aon chaiteachas ar Fháilteachas agus Fhéiríní os cionn **€100**, ní mór go mbeadh ceadú faighte lena aghaidh sin ón údaraitheoir roimh ré. Is faoi gach údaraitheoir atá sé, tairseach réamhcheadaithe níos ísle a shocrú laistigh dá réimse freagrachta ar leith féin, má theastaíonn sin uaidh nó uaithi.

Ní mór don Phríomhfheidhmeannach aon chaiteachas ar Fháilteachas a dhéanann an fhoireann Bainistíochta Sinsearaí a údarú.

# Treoirlínte

Tá an caiteachas ar fháilteachas agus imeachtaí corparáideacha faoi réir ardchaighdeán cuntasachta agus ba cheart go gcloífeadh fostaithe earnála poiblí leis na caighdeáin chuí agus an cineál sin fáilteachais sin á sholáthar acu. Is iad seo a leanas na treoirphrionsabail do Bhaill agus d’Oifigigh a chabhróidh leo cinntí a dhéanamh nuair a bheidh costais den chineál sin á bpleanáil, á n-údarú agus á n-íoc acu:

* Is gá gur chun críche gnó amháin an caiteachas. Ní mór go mbeadh tairbhe shoiléir ann do ghníomhaíochtaí gnó an Bhoird agus don Stát;
* Is gá d’aon chaiteachas a bheith stuama, go mbeadh luach ar airgead ag baint leis, agus go mbainfí leas as próiseas soláthair lena aghaidh, áit ar gá;
* Is gá go mbeadh doiciméid maidir le caiteachas ar fáil lena n-anailísiú ag iniúchóirí inmheánacha agus seachtracha araon;
* Aithnítear, áfach, maidir leis an gcostas chun freastal ar ócáidí gnó a eagraíonn tríú páirtithe, go mbíonn praghas socraithe in aghaidh an duine nó in aghaidh an ticéid i gceist go ginearálta. Glacann BOOÁCDL leis go bhféadfadh nach mbeadh aon neart ag an bhfostaí ar an scéal ina leithéid de chásanna.
* Is gá admhálacha a sheoladh isteach

## GNÓ AN BOO

* Moltar d’fhostaithe an BOO iad féin a chur ar an eolas maidir le beartas taistil an BOO, a phléann le costais tacsaí agus taistil a thabhaítear agus iad i mbun obair an BOO

## CÚRSAÍ BIA

* Moltar go láidir d’fhostaithe imeachtaí sóisialta a reáchtáil i réadmhaoin BOOÁCDL. Moltar freisin gur cheart tús áite a thabhairt d’áiseanna comhdhála agus bia inmheánacha nuair atá imeachtaí fáilteachais á n-eagrú d’aíonna, go háirithe mura bhfuil líon mór daoine i gceist.
* Mura bhfuil sin indéanta, ba cheart ithe sa bhialann is fearr a oireann don ócáid ar phraghas chomh réasúnta agus is féidir, agus moltar, más ann dá leithéid, roghchlár ar a bhfuil rogha bia sheasta nó theoranta ag praghas socraithe.
* I gcás go bhfuil aíonna BOO á n-óstáil agus gur gá Fáilteachas a sholáthar, ba cheart teorainn a chur leis an líon ionadaithe BOOÁCDL atá i láthair.
* Ní aisíocfar admhálacha a tabhaíodh ar bhia amháin ach amháin más cuid iad de thuras gnó dlisteanach.
* Ní leor admhálacha Cárta Creidmheasa ina n-aonair mar fhianaise iniúchta a thacóidh leis an gcaiteachas a tabhaíodh. Is gá admháil scipéid a sholáthar. Ní mór do gach láthair Fáilteachais admhálacha a chur ar fáil.
* Má dhéanann ball foirne/comhalta boird béile a mhuirearú in aghaidh costas corparáideach oifigiúil, níl an t-ionadaí i dteideal liúntas cothaithe a éileamh.

## ALCÓL

* Ní chuirtear alcól ar fáil i gcoitinne ag ócáidí BOO. Má theastaíonn sé i gcúinsí áirithe, is gá cead a fháil ón bPríomhfheidhmeannach roimh ré.
* Is gá a bheith stuama agus alcól á cheannach ag ócáidí a bhaineann leis an BOO.
* Ba cheart go mbeadh fáil fhorleathan ar dheochanna neamh-mheisciúla nuair atá alcól á riar.
* Ní ceart go mbeadh alcól ar fáil in aon áitreabh BOO nó in aon áitreabh eile a thógtar ar cíos nó a úsáidtear le haghaidh chláir an BOO, seachas i gcás ócáidí údaraithe.
* Ní dhéanfar aon deochanna meisciúla a riar ag ócáidí BOO a mbeidh daoine faoi bhun 18 mbliana d’aois ag freastal orthu

# Féiríní agus Bronntaí

Is gá cloí leis na treoirlínte seo a leanas agus bronntaí nó féiríní á dtabhairt thar ceann an BOO. Moltar go mbeadh luach idir €50 agus €100 ar fhéiríní, agus aon fhéiríní a bhfuil luach níos mó ná €100 orthu, is gá iad a bheith ceadaithe roimhe ré ag an bPríomhfheidhmeannach nó a ainmní. Baineann sin leis na cásanna seo a leanas:

* Ceannach dearbháin féirín d’aoichainteoir mar chomhartha buíochais
* Ceannach féirín bhig le bronnadh ar bhall foirne agus é nó í ag dul ar scor. Is féidir bronnadh den sórt sin a dhéanamh uair amháin in aghaidh na bliana ag ócáid a óstálfaidh an BOO san am céanna le ceann dá chruinnithe boird.
* Ceannach féirín bhig le tabhairt do chomhaltaí Boird nuair atá deireadh le téarma chúig bliana an Bhoird
* Aon fhéiríní nó bronntaí eile a cheannaítear ó chistí BOO, tá siad faoi réir cead a fháil roimh ré ó Phríomhfheidhmeannach/Stiúrthóir/Príomhoide nó Bainisteoir Ionaid
* Bronntaí a gceaptar ina leith gur rud pearsanta iad do bhaill foirne nó comhalta Boird aonair, ní cheadófar a n-aisíoc ó chistí BOO.

Déileáiltear le fáil féiríní i gCód Eitice an BOO

# Míreanna eisceachtúla a dteastaíonn ceadú roimh ré lena n-aghaidh

I gcásanna eisceachtúla, d’fhéadfadh go mbeadh sé níos oiriúnaí fáilteachas a sholáthar thar ceann Bhord Oideachais agus Oiliúna Átha Cliath agus Dhún Laoghaire (BOOÁCDL) Bord Oideachais agus Oiliúna ag an deireadh seachtaine nó i rith na laethanta saoire. Ar mhaithe le trédhearcacht, tá ceadú roimh ré ag teastáil ón údaraitheoir i gcás socruithe dá leithéid.

Is féidir leat an fhaisnéis ar fad faoi conas éileamh aisíocaíochta a phróiseáil a fháil ón Rannóg Airgeadais.

# Tuairisciú agus Iniúchadh

* Is gá go mbeadh anailísiú ceart déanta maidir le héilimh Fáilteachais agus Féiríní ar an bhfoirm éilimh, agus go ndéanfaí iad a mhuirearú don chód ceart.
* Is gá ceadú a fháil le haghaidh gach éilimh Fáilteachais agus Féiríní ó Phríomhfheidhmeannach/Stiúrthóir/Príomhoide/Bainisteoir Ionaid, de réir mar is cuí.
* Aon sonraisc a fhaightear ó sholáthraí maidir le soláthar Fáilteachais agus Féiríní, ba cheart go ndéanfadh an Príomhfheidhmeannach/Stiúrthóir/Príomhoide/Bainisteoir Ionaid iad a údarú sula gcuirtear ar aghaidh chuig creidiúnaithe iad lena n-íoc.
* D’fhéadfadh go ndéanfadh aon cheann de na páirtithe seo a leanas iniúchadh rialta ar Fháilteachas agus Fhéiríní: Iniúchóireacht Inmheánach, an tArd-Reachtaire Cuntas agus Ciste, Iniúchóirí ESF agus gníomhaireachtaí maoinithe seachtracha eile.
* Is é an Príomhfheidhmeannach/Stiúrthóir/Príomhoide/Bainisteoir Ionaid a bheidh freagrach as aon éilimh Fháilteachais agus Fhéiríní a údarú nach bhfuil an beartas Fáilteachais agus Féiríní á chomhlíonadh acu

# cur i bhfeidhm agus athbhreithniú

Déanfaidh an Fhoireann Bainistíochta Sinsearaí athbhreithniú ar an mbeartas seo trí uaire in aghaidh na bliana de réir an dea-chleachtais, nó i bhfianaise athruithe ar an reachtaíocht agus treoir ó fhoinsí amhail Iniúchóireacht Inmheánach, an tArd-Reachtaire Cuntas agus Ciste, an Roinn Oideachais agus Scileanna nó an Roinn Caiteachais Phoiblí agus Athchóirithe.

Is é an dáta cur i bhfeidhm ná [Foilsigh Dáta], agus sin an dáta ar a nglacfaidh Bord Oideachas agus Oiliúna Átha Cliath agus Dhún Laoghaire (BOOÁCDL) Bord Oideachais agus Oiliúna leis.